บาทเปิด 34.99 บาทต่อดอลล่าร์ อ่อนค่า
เงินบาทเปิดตลาด  34.99 บาทต่อดอลล่าร์  อ่อนค่าตามภูมิภาคหลังดอลลาร์ฟื้น,มองกรอบ 34.90-35.05 บาทต่อดอลล่าร์
4 ส.ค. 2559

เงินบาทเปิดตลาด  34.99 บาทต่อดอลล่าร์  อ่อนค่าตามภูมิภาคหลังดอลลาร์ฟื้น,มองกรอบ 34.90-35.05 บาทต่อดอลล่าร์ 
บริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.99 บาท/ดอลลาร์ อ่อนค่าจากปิดตลาดเย็นวานนี้ที่ระดับ 34.93/95 บาท/ดอลลาร์ เคลื่อนไหวทิศทางเดียวกับค่าเงินในภูมิภาคหลังดอลลาร์กลับมาแข็งค่า นอกจากนี้ยังมีปัจจัยจากจีนเซ็ตเงินหยวนให้อ่อนค่า และเงินทุนต่างประเทศไหลออกจากแรงเทขายหุ้นของนักลงทุนต่างชาติ ขณะที่การประชุม กนง.มีความกังวลกรณีบาทแข็งค่าที่ไม่เป็นผลดีต่อระบบเศรษฐกิจ
"เช้านี้บาทอ่อนค่าตามภูมิภาคหลังดอลลาร์ฟื้นตัว ตลาดหุ้นบ้านเราวานนี้มี flow ไหลออกจากการขายหุ้นของนักลงทุนต่างชาติ" นักบริหารเงินฯ กล่าว สำหรับปัจจัยที่ตลาดจับตาดู ได้แก่ การประกาศตัวเลขการจ้างงานนอกภาคเกษตรกรรมของสหรัฐ ส่วนปัจจัยในประเทศเป็นเรื่องการลงประชามติร่างรัฐธรรมนูญและคำถามพ่วง
นักบริหารเงินฯ ประเมินกรอบการเคลื่อนไหวของเงินบาทในวันนี้ไว้ระหว่าง 34.90-35.05 บาท/ดอลลาร์